16.6.2023
SL
Uradni list Evropske unije
C 214/27 sreda 18. januarja 2023
— ob upoštevanju Sklepa Sveta (SZVP) 2021/509 z dne 22. marca 2021 o vzpostavitvi Evropskega mirovnega instrumenta in razveljavitvi Sklepa (SZVP) 2015/528 (3), — ob upoštevanju sklepov Sveta, sprejetih 16. decembra 2021, o COVID-19, kriznem upravljanju in odpornosti, varnosti in obrambi, zunanjih vidikih migracij in zunanjih odnosih, — ob upoštevanju svojega priporočila z dne 23. novembra 2022 Svetu, Komisiji in podpredsedniku Komisije/visokemu predstavniku Unije za zunanje zadeve in varnostno politiko o novi strategiji EU za širitev (4), — ob upoštevanju strateškega koncepta zveze Nato, ki so ga sprejeli voditelji držav in vlad držav članic zveze Nato na vrhu v Madridu 29. junija 2022, — ob upoštevanju resolucije Varnostnega sveta OZN št.
1325 z dne 31. oktobra 2000, s katero je bila vzpostavljena agenda o ženskah, miru in varnosti, — ob upoštevanju skupnega sporočila podpredsednika Komisije/visokega predstavnika Unije za zunanje zadeve in varnostno politiko ter Komisije z dne 25. novembra 2020 o akcijskem načrtu EU za enakost spolov III (GAP III) z naslovom Ambiciozna agenda za enakost spolov in opolnomočenje žensk v zunanjem delovanju EU (JOIN(2020)0017), — ob upoštevanju svoje resolucije z dne 14. decembra 2022 o obetih za dvodržavno rešitev za Izrael in Palestino (5), — ob upoštevanju skupne izjave o sodelovanju med EU in Natom, ki so jo 10. januarja 2023 podpisali predsednik Evropskega sveta, predsednica Komisije in generalni sekretar Organizacije Severnoatlantske pogodbe, — ob upoštevanju člena 54 Poslovnika, — ob upoštevanju mnenja Odbora za ustavne zadeve, — ob upoštevanju poročila Odbora za zunanje zadeve (A9-0292/2022), A. ker se je z neizzvano in neupravičeno vojaško agresijo Rusije proti Ukrajini ob podpori Lukašenkovega režima v Belorusiji na evropsko celino vrnila vojna, ki povzroča hudo uničenje in trpljenje; ker je Rusija nad Ukrajino zagrešila vojne zločine; ker vse to močno ogroža evropsko in svetovno varnost ter še naprej pomeni izziv zanjo; ker je Rusija grozila z jedrskim orožjem; ker so bile na več območjih sveta prizadete svetovne dobavne verige in ogrožena prehranska varnost; ker je nezakonita vojaška agresija Rusije proti Ukrajini ustvarila gospodarsko negotovost, povzročila skokovito rast cen energije in zaostrila podnebno krizo, prav tako pa utegne precej verjetno še dodatno destabilizirati več držav članic in tretjih držav, zlasti tiste na Zahodnem Balkanu in v vzhodnem partnerstvu, in je torej bistveno spremenila geopolitični kontekst skupne zunanje in varnostne politike (SZVP) EU; ker je bila vojaška agresija proti Ukrajini del Putinovega načrta za preoblikovanje evroatlantske varnostne strukture; ker je zaradi junaške obrambe ukrajinske vojske ta načrt spodletel; ker EU od leta 2014 ne more v celoti izkoriščati svojih instrumentov skupne varnostne in obrambne politike (SVOP), da bi učinkovito podpirala boj Ukrajine proti Rusiji, čeprav so letos vidne nekatere izboljšave; ker mora EU, da bi veljala za uspešnega in verodostojnega globalnega akterja, še naprej razvijati svoje zmogljivosti in okrepiti svojo politično voljo za zagotavljanje varnost v svoji neposredni soseščini; B. ker vzhodno sosedstvo in Zahodni Balkan potrebujeta mirno reševanje konfliktov, boljšo stabilnost in varnost ter povečanje medsebojnega sodelovanja; ker varnost v teh regijah močno ogrožata ruska invazija na Ukrajino in možnost, da se ta agresija prelije v sosednje države; ker destabilizacija našega neposrednega sosedstva ogroža stabilnost, mir in varnost EU;
(3) (4) (5)
UL L 102, 24.3.2021, str. 14.
Sprejeta besedila, P9_TA(2022)0406.
Sprejeta besedila, P9_TA(2022)0443.